《至衡阳谒陈提举国录君举 其一》
宋代·曾丰

迩年前辈又凄凉，吾教他无敢主张。饮食起居归道德，笑嬉怒骂出文章。

南轩间气初归岳，北客道风半落湘。收拾发挥天所属，公馀不可以它妨。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。